Jaakko Linnus

Jaakko Matias Linnus (s. [7. maaliskuuta]] 2003 Tampere) on suomalainen pikajuoksija, joka kilpailee myös aitajuoksussa. Hän edustaa Tampereen Pyrintöä ja hänen valmentajanaan toimii Juha Lehto.

Kalevan kisoista Linnus on saavuttanut 400 metrin aidoissa hopeaa vuonna 2022 ja pronssia vuonna 2023. Hän edusti Suomea alle 23-vuotiaiden EM-kisoissa vuonna 2023. Linnus osallistui kisoissa 400 metrin aitajuoksuun, jossa selvisi välieriin. Hän paransi ennätystään sekä alkuerissä että välierissä. Linnus oli mukana myös alkuerissä juosseessa Suomen 4 x 400 metrin viestijoukkueessa. Ennätyksikseen hän on juossut 100 metrillä ajan 11,19 (2023), 200 metrillä ulkoradoilla ajan 22,05 (2023) ja hallissa ajan 22,21 (2023), 60 metrin aidoissa ajan 8,33 (2022), 110 metrin aidoissa ajan 15,23 (2021) sekä 400 metrin aidoissa ajan 51,41 (2023).

Lähteet 

Suomalaiset 400 metrin aitajuoksijat
Vuonna 2003 syntyneet
Elävät henkilöt